Russell Cross

Russell Cross Jr., nado o 5 de setembro de 1961 en Chicago, Illinois, é un ex xogador profesional de baloncesto estadounidense que xogou para os Golden State Warriors da National Basketball Association (NBA) e en Europa. Formado na Universidade de Purdue foi elixido no posto número 6 do Draft da NBA de 1983. Cunha altura de 2,08 metros xogaba na posición de pivote.

 Traxectoria deportiva 
 Universidade 
Tras ser un dos mellores xogadores de instituto do país, chegando a formar parte do McDonald's All-American Team en 1980,Ficha de Cross en TDR xogou durante tres tempadas cos Boilermakers da Universidade de Purdue, nos que fixo medias de 16,4 puntos e 6,7 rebotes por encontro.

 Profesional 
Foi elixido na sexta posición do Draft da NBA de 1983 por Golden State Warriors,1983 NBA Draft onde xogaría a súa única tempada na liga norteamericana, sen contar apenas para o seu adestrador. Nos 45 partidos que disputou fixo unha media de 3,7 puntos e 1,8 rebotes por partido. Foi despedido pouco antes do comezo da tempada 1984-85, asinando como axente libre polos Denver Nuggets, equipo co que nin sequera chegou a debutar.

Tras non atopar equipo na máxima competición, foi xogar á CBA estadounidense,. onde permaneceu dúas tempadas no equipo dos La Crosse Catbirds. En 1987 recibe unha oferta para xogar no Alfasprint Napoli da Serie A italiana, onde permanece unha tempada promediando 14,2 puntos e 9,2 rebotes. En 1989 chega á Liga ACB, xogando tan só dous partidos de play-offs co Granollers, indo parar ao ano seguinte ao DYC Breogán de Lugo, onde unicamente disputou un encontro.

 Notas 

 Véxase tamén 
 Ligazóns externas 
 Perfil na web da NBA
 Perfil na web da ACB

Categoría:Pivotes de baloncesto
Categoría:Xogadores do Club Baloncesto Breogán
Categoría:Eleccións no Draft da NBA dos Golden State Warriors
Categoría:Xogadores dos Golden State Warriors
Categoría:Xogadores dos Denver Nuggets
Categoría:Xogadores de baloncesto da NBA
Categoría:Xogadores de baloncesto da ACB
Categoría:Xogadores de baloncesto dos Estados Unidos de América